Cuneiform Tablet Kt v/k 17 (AKT 3 77)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-ma-lik nu-ùḫ-ša-tim ú dan-a-šur a-na nu-ùḫ-ša-tim qí-bi₄-ma um-ma šál-maḫ-ma um-mì a-tí i-nu-mì a-na a-lim{ki} a-ta-al-ku i-na ba-áb ḫa-ra-ni-a ta-ma-lá-ki ša ṭup-pì ra-bi₄-ú-tim ša ḫa-ra-nim IGI a-mur-DINGIR ša e-zi-ba-ki-ni a-ṣé-er ku-nu-ki-a ú a-tù-nu ku-un-kà-ma a-na a-bu-qar ṣú-ḫa-ri-a pì-iq-da-ma a-ṣé-ri-a a-na ša-mu-ḫa lu-ub-lam pá-na-ra-am ku-nu-ki-a a-bu-qar na-áš-a-ki-im a-na a-šur-ma-lik ú dan-a-šur qí-bi₄-ma a-na na-áš-pè-ra-tí-a ša a-ṣé-er ša-zu-za-tí-a ú a-ṣé-ri-ku-nu lá-pu-ta-ni iḫ-da lá ta-ša-lá-ta a-ḫa-ma 5 gu₅-ur-šu ša a-šar ú-ṭù-up-tí i-ba-ší-ú i ku-nu-ki-a-ma li-bi₄-ší-ú